CELEX: 62018TN0556
Language: et
Date: 2018-09-19 00:00:00
Title: Kohtuasi T-556/18: 19. septembril 2018 esitatud hagi – Sensient Colors Europe versus komisjon

5.11.2018   
            
            
               ET
            
            
               Euroopa Liidu Teataja
            
            
               C 399/54
            
         
      19. septembril 2018 esitatud hagi – Sensient Colors Europe versus komisjon
      (Kohtuasi T-556/18)
      (2018/C 399/69)
      Kohtumenetluse keel: saksa
      
         Pooled
      
      
         Hageja: Sensient Colors Europe GmbH (Geesthacht, Saksamaa) (esindajad: advokaadid M. Hagenmeyer, D. Zechmeister ja W. Berlit)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 31. juuli 2018. aasta otsus (DG Sante/E2/RP/amf(2018)4523972), millega tunnistati kehtetuks taotlus lubada liidus turule uus toit ja uuendada liidu loetelu kooskõlas Euroopa Parlamendi ja nõukogu määruse (EL) 2015/2283 (1) artikliga 9 (asja nr NF 2018/0355) ning lõpetati taotluse läbivaatamise menetlus, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhineb ainsal väitel, milles hageja leiab, et rikutud on komisjoni rakendusmääruse (EL) 2017/2469 (2) artikli 6 lõikeid 1 ja 5 ning määruse 2015/2283 artikli 10 lõiget 1 koostoimes lõikega 3 ning artikli 11 lõiget 1 koostoimes artikli 12 lõikega 2.
      Sellega seoses märgib hageja muu hulgas, et kostja on valesti leidnud, et taotluse esemeks olev värviekstrakt, mis põhineb clitoria ternatea kuivatatud õitel, ei kuulu määruse 2015/2283 kohaldamisalasse ning on toidu lisaaine määruse nr 1333/2008 artikli 3 lõike 2 punkti a tähenduses.
      
         (1)  Euroopa Parlamendi ja nõukogu 25. novembri 2015. aasta määrus (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001 (ELT L 327, 11.12.2015, lk 1).
      
         (2)  Komisjoni 20. detsembri 2017. aasta rakendusmäärus (EL) 2017/2469, millega kehtestatakse Euroopa Parlamendi ja nõukogu määruse (EL) 2015/2283 artiklis 10 osutatud taotluste haldus- ja teadusnõuded (ELT L 2017, L 351, lk 64).